นับ 1 ถึง 100 25hours X เสือ ธนพล
ตามตะวัน ซิงเกิลแรกจาก โปรเจกต์ My Hero ที่หนุ่ม กะลา feat. กับแอ๊ด คาราบาว กำลัง ฮิตติดลมบน จีเอ็มเอ็ม แกรมมี่ และ JOOX ส่งซิงเกิลที่สอง นับ 1 ถึง 100 จากฝีมือแต่งเนื้อร้อง ทำนองของ แหลม 25hours และยังได้ฮีโร่ในดวงใจของแหลม อย่าง เสือ ธนพล อินทฤทธิ์ มาฟีเจอริง ด้วยดนตรีจังหวะสนุกๆ เนื้อหาพูดเตือนคนหัวร้อนให้ใจเย็น นับ 1 ให้ถึง 100 ก่อนแล้วค่อยตัดสินใจ ส่วน MV เพลงนี้ยังมี น้าค่อม มาสร้างสีสันให้อีกด้วย ดูแลโดย อ๊อฟ บิ๊กแอสโดย แหลม 25hours เผย ผมดีใจที่พี่อ๊อฟให้พวกเราได้มาอยู่ในโปรเจกต์นี้ ฮีโร่ที่สุดของผมก็คือ พี่เสือครับ เพราะพี่เสือเป็นคนแรกที่เปิดประตูให้ผมเข้าสู่วงการเพลงร็อก ด้วยทำนองและเมโลดี้ที่สวยงาม ภาพจำของผมกับเพลงพี่เสือคือเพลง รักคงยังไม่พอ ได้ยินเพลงนี้ทีไรก็จะนึกย้อนไปถึงภาพสมัยเด็กๆ ตอนอยู่ที่ร้านก๋วยเตี๋ยวเรือริมคลองของพ่อ ช่วยเก็บชามก๋วยเตี๋ยว ตอนเย็นมองไปที่คลองเห็นแสงอาทิตย์ตกกระทบลงบนผิวน้ำ มีเพลงท่อนหนึ่งที่ผมร้องและจำได้ขึ้นใจ ดังเรือใบล่องหาทิศทาง แบกภาระสุมจนเต็มลำ ติดตามไปคงไม่ถึงฝั่ง พอได้มีโอกาสมาร่วมงานกับพี่เสือจริงๆ ก็ดีใจมาก แต่การที่จะแต่งเพลงให้คนที่เป็นฮีโร่ร้องนั้นไม่ใช่เรื่องง่าย พอดีผมมีเพลง นับ 1ถึง 100 อยู่แล้ว คิดว่าเพลงนี้กับโปรเจกต์น่าจะไปด้วยกันได้ เป็นเพลงที่หมายถึงการที่เราจะทำอะไรก็ขอให้ใจเย็นๆ ต้องมีสติ แต่ว่ากับบางคนอาจจะต้องให้ใครมาช่วยสะกิด ต้องเป็นใครสักคนที่เรายอมรับด้วย คนนั้นก็คือพี่เสือครับ เอ็มวีได้รับเกียรติจากน้าค่อมมาร่วมแสดง ผมเชื่อว่าถ้าใครได้ดูมิวสิกวิดีโอเพลงนี้ ต้องมีความสุขแน่นอนครับ.
ตามตะวัน ซิงเกิลแรกจาก โปรเจกต์ My Hero ที่หนุ่ม กะลา feat. กับแอ๊ด คาราบาว กำลัง ฮิตติดลมบน จีเอ็มเอ็ม แกรมมี่ และ JOOX ส่งซิงเกิลที่สอง นับ 1 ถึง 100 
My Hero,นับ 1 ถึง 100,แหลม 25hours,เสือ ธนพล,ตามตะวัน,หนุ่ม กะลา,ข่าววันนี้,นักร้อง